HAUGESUND: Det er satt av tid til saken fram til 4. mars, opplyser tingretten.

Statsadvokaten har tiltalt åtte tidligere ledere og sentrale ansatte i SOS Rasisme i saken.

Bakgrunnen for tiltalene er omfattende medlemsjuks. Tre ulike støttegivere er ifølge tiltalen bedratt for til sammen 16,8 millioner kroner. Alle pengene stammet fra skattebetalerne. Det var Dagbladet som først avslørte saken i 2010.

I medlemsregisteret skal organisasjonen ha registrert både fiktive personer og personer som ikke betalte kontingent eller ønsket å være medlem.